PROBLEEMI LAHENDAMISE STRATEEGIATE KASUTAMINE
Eesmärk: Lapsed mõtisklevad erinevate probleemilahenduste üle ning valivad parima.
TÖÖJUHEND
1.	Oskuse olulisus. Rõhutada fakti, et probleemide lahendamise oskus tagab edu nii õppetöös kui ka suhtlemises. Selle oskuse abil saab  piirata konfliktide arvu; sealjuures väheneb aeg, mis kulub probleemide lahendamisele ning õppetööle jääb rohkem aega. Kui õpilased otsustavad lahendada omi probleeme, muutuvad nad sõltumatutemaks ning see vabastab õpetaja õppimiseks sobiva atmosfääri kujundamise tööst.
2.	Sissejuhatus. Loe luuletus klassile ette:
Mured , mured iga päev.
Lahenda neid sõbralikul moel.
Kas me räägime või hoopis kakleme?
Püüa valida õige tee.
Murest rääkides
Ei pea me karjuma ega röökima.
Kui lahendame probleemi ise,
Tunneme, et oleme suuremaks kasvanud. (Ballare & Lampros 1994).
3.	Oskused probleemi lahendamiseks: (kirjuta tahvlile)
1.	Leia üles probleem.
2.	Leia erinevaid võimalusi selle lahendamiseks.
3.	Püüa mõtelda iga lahenduse tagajärgedele.
4.	Otsusta, milline on parim lahendus.
5.	Kui lahendus polnud õige, proovi teist lahendust.
4.	Kujunda oskus. Õpetaja kujundab viite sammu probleemi lahendamiseks.
5.	Käitumise harjutamine.
•	Valik: Õpetaja valib ühe paari lapsi ja kaks üksikut last rollimänguks.
•	Rollimäng: Õpilaste paar püüab rollimängus lahendada järgmisi probleeme:
•	Kahe peale on üks joonlaud.
•	Mõlemad soovivad ühte ja sama raamatut laenutada.
Kaks üksikut õpilast mängivad järgmisi rollimänge:
•	Püüavad leida vaikset nurgakest, et teha kodutööd.
•	Mida teha, kui nad kogemata rebivad puruks paberi märkmetega.
•	Viimistlus. Pärast iga rollimängu rõhuta õiget käitumist, pööra tähelepanu valele käitumisele ning mängi rollimängu uuesti koos parandustega. Kui parandusi enam pole, on rollimäng õnnestunud.
•	Kinnistamine. Autasusta lapsi, kes olid võimelised lahendama probleeme positiivselt. Valmista näiteks märgid kirjaga: “Olen probleemide lahendaja” ning jaota neid klassile.
•	Diskussioon. Lapsed peaksid arutlema, milliseid alternatiivseid lahendusi nad saavad kasutada, et lahendada probleeme.
6.	Harjutamine. Anna lastele tööleht “ Leia parim lahendus”.
7.	Kasutamine.
•	Diskuteerige selle üle, kuidas mõni filmikangelane lahendas probleemi ilma kakluseta.
•	Diskuteerige, milliseid koolis ette tulevaid probleeme lapsed lahendasid eelmiste nädalate jooksul.
8.	Õpetajad  peavad julgustama õpilasi lahendama ise oma probleeme positiivsel moel niipea, kui need tekivad.

Kasutatud kirjandus:
1.	Ballare, A. & Lampros, A. (1994). Social Skills Lessons & Activities for Grades 1-3.
2.	Life Skills for Vocational Succsess. Unit 2: Decision-Making Skills. Lesson 1: Solving Problems. (2001).
3.	http://www.workshopsinc.com/manual/Ch2L1.html 

NIMI_____________________               KUUPÄEV______________________

TÖÖLEHT „LEIA PARIM LAHENDUS”

JUHEND: Leia igale probleemile parim lahendus.

PROBLEEM

LAHENDUS

1.	Lastel on kahepeale			A. Moodustage järjekord.
üks karp rasvakriite.

2.	Üks tüdruk on ära kaotanud		B. Jagage neid.
oma matemaatika töölehe.

3.	Üks poiss on oma püksid			C. Küsi uus tööleht.
ära  määrinud.

4.	Kaks last soovivad kasutada		D. Peske need puhtaks.
kraanikaussi samaaegselt.